Societatea MOARA CIBIN S.A.

Sediul social: Sibiu, Sos. Alba Iulia nr.70

Tel 0269/229651 Fax 0269/229650

Cod unic de înregistrare 785205

Număr înreg.la Registrul Comertului J32 /89/1991

Capital social subscris şi vărsat: 10.710.221 lei.

**P R O I E C T D E H O T A R A R E**

**HOTARAREA Nr 1**

**ADUNAREA GENERALA ORDINARA A ACTIONARILOR MOARA CIBIN SA**

**din data de 20/21.04.2021**

Azi, 20/21.04.2021, în incinta sediului social din Sibiu, sos. Alba Iulia nr.70, judetul Sibiu, s-a desfăşurat la prima/a doua convocare , începând cu orele 11.00, şedinţa Adunării Generale Ordinare a Acţionarilor MOARA CIBIN S.A., societate înregistrată la Oficiul Registrului Comerţului de pe lângă Tribunalul Sibiu cu numărul J32/89/1991, cod unic de înregistrare 785205 şi capital social subscris şi vărsat 10.710.221,00 lei.

Convocarea Adunării Generale Ordinare a Acţionarilor ("AGOA") s-a realizat, potrivit prevederilor legale şi statutare, în baza Hotărârii Consiliului de Administraţie al societăţii, prin publicarea convocatorului în Monitorul Oficial Partea a IV-a şi în ziarul Tribuna, precum şi in ziarul Bursa si cu înştiinţarea instituţiilor pieţei de capital.

La şedinţa AGOA au avut drept de participare toţi acţionarii societăţii înregistraţi la data de referinţă de 13 aprilie 2021 în registrul acţionarilor societăţii ţinut şi operat de Depozitarul Central.

La şedinţa AGOA au fost prezenţi acţionari şi reprezentanţi ai acţionarilor deţinând împreună acţiuni, pentru care s-au exprimat voturi valabile, reprezentând \_\_\_ % din capitalul social potrivit listei de prezenţă anexată procesului verbal al şedinţei.

In urma deliberărilor pe marginea punctelor aflate pe ordinea de zi menţionată în convocator a fost adoptată, conform dispoziţiilor legale şi statutare, următoarea

**HOTARARE**

**Art.1.** Se aprobă situaţiile financiare anuale, pentru exerciţiul financiar 2020, pe baza rapoartelor prezentate de Consiliul de Administraţie, însoţite de opinia auditorului financiar.

**Art.2.** Se aprobă descărcarea de gestiune a Consiliului de Administraţie pentru exerciţiul financiar 2020, pe baza rapoartelor prezentate.

**Art.3.** Se aprobă repartizarea profitului net pe anul 2020 în sumă de 3.811.671 lei, conform propunerii Consiliului de Administratie, pentru constituirea fondului de dezvoltare al societatii, astfel: - 171.818 lei rezerve legale

* 3.264.542 lei rezerve pentru profitul reinvestit
* 375.310 lei alte rezerve.

**Art.4.** Se aprobă Bugetul de Venituri şi Cheltuieli pe anul 2021 şi programul de investiţii pentru anul 2021.

**Art.5.** Se aprobă casarea unor mijloace fixe ale societății şi scoaterea din evidentă a unor obiecte de inventar uzate fizic sau moral.

**Art.6.** Se aprobă anularea din evidența contabilă a acțiunilor care au fost deținute la societatea absorbită Amylon S.A., la valoarea lor contabilă de 1.013.383 lei, pe seama primei de fuziune.

**Art.7.** Se aprobă situațiile financiare anuale, pentru exercitiul financiar 2020, ale societății absorbite Amylon S.A.

**Art.8.** Se aprobă data de **12.05.2021** ca dată de înregistrare în conformitate cu  dispoziţiile art.  86 alin.1 din Legea 24/2017, legea privind emitenții de instrumente financiare și operațiuni de piață şi a datei de **11.05.2021** ca **„ex-date”**.

**Art.9.** Se aprobă mandatarea persoanei care să întreprindă demersurile de înregistrare şi de publicare a hotărârii adoptate, la ORC Sibiu.

ADUNAREA GENERALĂ,

PREŞEDINTE

Ing. URECHE MIRCEA